Žalgirio stadionas (Kaunas)

Kauno „Žalgirio“ stadionas – buvęs stadionas Kaune, Gričiupyje, dešiniajame Nemuno krante (aukštutinėje terasoje, ties Trijų mergelių tiltu į Panemunės šilą). Stadione vykdavo sporto varžybos, autoakrobatų pasirodymai."Žalgirio" stadionas. Atmintiesvietos.lt (tikrinta 2025-12-23). Dabar stadiono vietoje stovi prekybos centras „Molas“, šalia stadiono yra išlikęs Kauno Žalgirio sporto kompleksas.„Žalgirio“ sporto kompleksas lse.lt Stadione 1991 m. vyko Lietuvos futbolo taurės finalas.

 Istorija 

Semiono Tokerio iniciatyva ir rūpesčiu Kaune pastatyti „Žalgirio“ sporto rūmai ir stadionas (architektai – Algimantas Zeidotas ir Vytautas Jurgis Dičius). Sovietmečiu tai buvo vienas didžiausių miesto stadionų, atidarytas 1962 m. rugpjūtį.Kaunas: datos ir faktai. Kvb.lt (tikrinta 2024-02-28).

Atgavus Nepriklausomybę, tarp K. Baršausko gatvės ir Nemuno stovėjęs „Žalgirio“ stadionas bei greta jo buvę didžiuliai plotai su sporto bazėmis priklausė Kūno kultūros ir sporto departamentui bei savivaldybei, o 1993 m. perleisti Lietuvos sporto draugijai „Žalgiris“ (prezidentas Vytas Nėnius).„Žalgirio“ draugija išpardavinėja stadionus. 2003-03-12, Delfi.lt (tikrinta 2024-02-28). 

Po 2000 m. stadiono sklypas buvo padalintas į keturias dalis. Pietinėje jo dalyje 2003 m. pastatytas prekybos centras „Molas“, kitoje vėliau iškilo naujų daugiabučių namų kvartalas, trečioje veikia „Žalgirio“ sporto kompleksas, o likęs plotas priklauso bokso bazei.Kaunui brukama griuvena už milijoną. 2011-06-15, 15min.lt (tikrinta 2024-02-28).

 Finalai 
 Data  Turnyras  Rungtynės  Rezultatas 1991-08-20  1991 m. Tiesos taurė  Vilniaus „Žalgiris“ – Šiaulių „Tauras“  1–0 (prat.)

 Šaltiniai 

Kategorija:Kauno stadionai